Еди Маринов
Нови дни

chitanka.info

Отдавна вече купих нова шапка,

съвсем по модата главата ми краси

със нея настоящето захапвам,

а и покрива оределите коси.

Но белият каскет понякога ме вика,

„Върни се в нашия си свят!

Не бой се, още младолик си,

все още и смехът ти е познат“.

Обаче толкова навътре в гардероба,

гласът му слаб не чувам, знам,

живея в ежедневната прокоба,

каскетът на главата ми е само блян…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.